stanford-oval/wikipedia huggingface dataset:
Antti Heikkinen

Antti Heikkinen -nimisiä henkilöitä ovat:
Antti W. Heikkinen, A. B. Normi (1901–1947), suomalainen kirjailija
Antti Heikkinen (1959–2017), lentopalloliiton toimitusjohtaja
Antti Heikkinen (s. 1985), suomalainen toimittaja ja kirjailija
Antti Heikkinen (s. 1986), suomalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Heikkinen”, voi hakea sivunnimihaulla, laajalla sivunnimihaulla tai tekstihaulla.
Ashomin kieli

| Ashomin kieli> Tiedot |
| --- | --- |
Puhujia:  3 miljoonaa
Kirjaimisto:  arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet – iranilaiset kielet – läntiset iranilaiset kielet – lounaisiranilaiset kielet – farsilaiset kielet
ISO 639-3:  lrl
 Ohje 
Ashomin kieli tai komodoni on eteläisessä Iranissa Farsin ja Kermanin maakuntien eteläpuolella, Bushehrin maakunnan itäosassa ja koko Hormozganin maakunnassa puhuttava iranilainen kieli. Se tunnetaan myös muiden kuin arabien heimojen äidinkielenä Persianlahden ympäristössä sijaitsevissa maissa.
Ashomin kieltä pidetään nykyään omana kielenään, mikä johtuu monista eroista tavanomaiseen persian kieleen. Se on nykypersiaa puhtaampiselvennä kieli monien keskipersialaisten sanojen vuoksi ja se liittyy edelleen läheisesti muinaispersian kieleen.
Leimautuminen

Leimautuminen voi tarkoittaa seuraavia:
Leimautuminen, etologian käsite
Leimautuminen, myös geneettinen leimautuminen, molekyyligenetiikan käsite
Leimautuminen eli häpeäleima eli stigma, sosiaalipsykologian käsite
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leimautuminen”, voi hakea sivunnimihaulla, laajalla sivunnimihaulla tai tekstihaulla.
Lapin sairaanhoitopiiri

Lapin sairaanhoitopiiri (lyhennys LSHP) eli virallisesti Lapin sairaanhoitopiirin kuntayhtymä oli viidentoista Lapin maakunnan kunnan yhteisesti omistama kuntayhtymä, joka vastaa alueensa väestön erikoissairaanhoidon palveluista sekä päihdeongelmaisten hoidosta ja kuntoutuksesta. Tehtäviensä hoitamiseksi sairaanhoitopiiri teki yhteistyötä perusterveydenhuollon ja sosiaalihuollon kanssa.
Kuntayhtymän kotipaikka oli Rovaniemi. Lapin sairaanhoitopiiri kuului Oulun yliopistollisen sairaalan erityisvastuualueeseen (Erva-alue).
Lapin sairaanhoitopiirin vastuualueella asui 117 360 ihmistä (31.12.2018). Lisäksi Lapin maakunnassa kävi vuosittain noin 1,8 miljoonaa matkailijaa. Sairaanhoitopiirille olivat suuret etäisyydet ominaisia. Esimerkiksi Utsjoelta oli 450 ja Kilpisjärveltä 425 kilometriä Lapin keskussairaalaan Rovaniemelle.
Sairaanhoitopiirin toiminta päättyi 31. joulukuuta 2022 osana Sote-uudistusta. Nykyisin alueen sosiaali-, terveys- ja pelastustoimen palvelut tuottaa Lapin hyvinvointialue.
Jäsenkunnat

| 0 | 1 | 2 |
| --- | --- | --- |
|  Enontekiö  Inari  Kemijärvi  Kittilä  Kolari |  Muonio  Pelkosenniemi  Pello  Posio  Ranua |  Rovaniemi  Salla  Savukoski  Sodankylä  Utsjoki |
Sairaalat

Lapin keskussairaala, Rovaniemi
Psykiatrian klinikka ja Lapin päihdeklinikka, Muurolan sairaala, Muurolan kylä, Rovaniemi
Käypä hoito

Käypä hoito -suositus on Suomalaisen Lääkäriseura Duodecimin julkaisema asiantuntijayhteenveto yksittäisen sairauden diagnostiikasta ja hoidon vaikuttavuudesta. Suosituksen on tarkoitus toimia lääkärin tai muun terveydenhuollon ammattilaisen päätöksenteon tukena, mutta sen ei ole tarkoitus korvata lääkärin tai muun terveydenhuollon ammattilaisen omaa arviota yksittäisen potilaan parhaasta mahdollisesta diagnostiikasta, hoidosta ja kuntoutuksesta.
Käypä hoito -suositus ei perustu lainsäädäntöön, ei ole juridisesti sitova, eikä sen tarkoitus ole sitoa lääkäriä ja potilasta yksittäisen hoitopäätöksen teossa. Terveydenhuoltoa valvova keskusvirasto Valvira, aluehallintovirastot ja potilasvahinkolautakunta sisällyttävät tästä huolimatta Käypä hoito -suosituksen lähdeaineistoon arvioidessaan, onko potilaan hoito ollut lainmukaista ja yleisesti hyväksyttyä.
Suomessa käytetty yhdistysvetoinen hoitosuositusjärjestelmä poikkeaa esimerkiksi Englannin mallista, jossa käytetään yleisesti kansallisen terveysviranomaisen (NICE) laatimia virallisia kansallisia hoitosuosituksia. Suomalaiset Käypä hoito -suositukset saattavatkin poiketa radikaalisti muissa Euroopan maissa käytetyistä.
Lääkäriseura Duodecim saa julkista rahoitusta Käypä hoito -suositusten laatimiseen. Käypä hoito -suositusten laatimisesta vastasivat aluksi lähinnä lääkärit ja muut terveydenhuollon ammattilaiset, mutta nykyisin kuullaan nykyisin myös potilaiden edustajia.
Historiaa

Lääkäriseura Duodecim käynnisti Käypä hoito -suositusten laatimisen yhdessä suomalaisten erikoislääkärijärjestöjen kanssa vuonna 1994 ja ensimmäinen suositus ilmestyi vuonna 1997. Hankkeen tavoitteena oli parantaa suomalaisen hoidon laatua ja yhtenäistää noudatettavia terveydenhuollon käytäntöjä. Käypä hoito -hankkeen taustalla oli ajatus, että hoidon laadun mittareiden kehittämisen sijaan kannattaa keskittyä hyvien hoitokäytäntöjen kuvaamiseen.
Tieteellinen pohja

Käypä hoito -suositukset perustuvat Lääkäriseura Duodecimin mukaan kliinisissä tutkimuksissa osoitettuun interventioiden vaikuttavuuteen. Käytännössä ne perustuvat asiantuntijoiden kirjallisuuden perusteella laatimiin näytönastekatsauksiksi kutsuttuihin tiivistelmiin. Suomessa on ollut lisäksi vahva perinne laatia suositusteksti ensin ja hakea ajatuksia tukeva näyttö vasta sen jälkeen.
Laatijoiden puolueettomuus

Julkisuudessa on vaadittu, että Käypä hoito -suosituksista päättävien pitäisi olla puolueettomia eli heillä ei saisi olla taloudellisia kytköksiä esimerkiksi lääke- tai vakuutusyhtiöihin. Käypä hoito -suositukset ovat julkaisijansa mukaan riippumattomia, mutta vuonna 2012 laaditussa selvityksessä havaittiin kuitenkin, että niiden laatijoilla on paljon taloudellisia kytköksiä etenkin lääkealan yrityksiin. Yksittäisellä suosituksen tekijällä saattaa olla jopa yli 30 kytköstä lääkeyhtiöihin ja muihin lääkealan yrityksiin. Suositusten laatijat ovat saaneet taloudellista hyötyä lääkeyhtiöiltä muun muassa ilmaisten kongressimatkojen ja lääketehtaiden järjestämillä kongressimatkoilla pitämiensä maksullisten luentojen muodossa. Tästä huolimatta heitä ei yleensä jäävätä Käypä hoito -suositusten laadinnasta. Suuri osa suositusten laatijoista työskentelee lisäksi vakuutusyhtiöiden laskuun.
Jokainen suosituksen laatija ilmoittaa itse omat sidonnaisuutensa sitä varten laaditulla lomakkeella, eikä Käypä hoito -toimitus tarkista annettuja tietoja.
Muut Suomessa laaditut hoitosuositukset

Suomessa oli vuonna 2005 150 julkisessa terveydenhuollossa laadittua kansallista hoitosuositusta ja lähes 600 alueellista tai paikallista. Valtaosa julkisten suositusten laatijoista piti Duodecim-seuran Käypä hoito-suosituksia hyödyllisinä.
Aiheesta muualla

Käypä hoito -suositukset
Antimytologia

Antimytologia on Kari E. Nurmen mukaan todellisuutta kuvaava kokonaisesitys, joka hylkää tietoisesti uskontojen tarujen eli myyttien kuvaukset jumalista, hyvän ja pahan taistelusta ja muusta vastaavasta ja pyrkii esittämään tieteellisen maailmankatsomuksen.lähde tarkemmin?
Aiheesta muualla

Ilpo Tuikkala, Alakoulun historian oppikirjojen kuvat ihmiskuvan ja ihmiskunnan edistyskertomuksena, s. 6 pro gradu, Oulun yliopisto
Ashraf Choudhary

Ashraf Choudhary
Ashraf Choudhary (s. 15. helmikuuta 1949 Pakistan) on uusiseelantilainen työväenpuolueen poliitikko. Hän oli Uuden-Seelannin parlamentin jäsen vuosina 2002–2011. Hän oli Uuden-Seelannin ensimmäinen parlamenttiin valittu muslimi ja eteläaasialaissyntyinen.
Choudhary opiskeli 1970-luvulla maataloustekniikkaa Newcastlen yliopistossa sekä Masseyn yliopistossa, josta hän sai filosofian tohtorin oppiarvon vuonna 1979. Choudhary työskenteli opettajana ja tutkijana Masseyn yliopistossa vuosina 1976–2002. Hän oli associate professorina Masseyn yliopistossa vuonna 2002. Choudhary toimi Palmerston Northin työväenpuolueen johtajana. Winston Peters syytti häntä vuonna 2002 vuosisatoja vanhan tradition rikkomisesta, koska hän uutena parlamentaarikkona ei vannonut valaansa käsi Raamatulla vaan Koraanilla. Choudhary vastasi huomauttamalla, että pääministerinä toiminut Julius Vogel oli 1870-luvulla vannonut valansa käsi Tooralla.
Anders Behring Breivik viittasi Choudharyyn manifestissaan. Hän syytti tätä esiaviollista seksiä harrastaneiden ja homoseksuaalien kivittämisen passiivisesta hyväksynnästä. Choudhary piti mainintaa erikoisena ja Breivikiä terroristina.
Leimamerkki

Merenkulkuhallituksen vuonna 1976 myöntämä huviveneen kuljettajankirja, jossa on leimamerkki keskellä
Leimamerkki oli verojen perinnässä käytetty yleensä postimerkin kaltainen merkki. Paperinen leimamerkki kiinnitettiin liimalla asiakirjaan ja mitätöitiin leimaamalla. Termiä leimamerkki käytetään yleisnimenä laajalle joukolle erilaisia merkkejä, joista on käytetty itse julkaisuissa nimiä karttamerkki, leimamerkki, osakeantimerkki, veromerkki, autoveromerkki yms. Suomessa leimamerkit tulivat käyttöön vuonna 1865 ja viimeiset leimamerkit poistuivat käytöstä 1994. Ahvenanmaan maakunta julkaisi omia leimamerkkejään vuosina 1928–1978. Merkit poistuivat käytöstä 1990-luvulla.
Ennen leimamerkkejä leimaveron perinnässä käytettiin paperiarkkeja, joihin veron määrä oli ennalta leimattu. Näistä käytetään nimitystä "leimapaperi". Nämä tulivat Ruotsissa väliaikaisesti käyttöön 1661–1664 ja uudelleen vuodesta 1687 alkaen. Suomessa käytettiin ruotsalaisia leimapapereita vuoteen 1808, jonka jälkeen käyttöön tulivat rupla- ja kopeekkamääräiset suomalaiset leimapaperit. Vuodesta 1865 käytettiin markka- ja pennimääräisiä leimapapereita. Nämä poistuivat käytöstä 1920-luvulla.
Leimaverotuksen perinnässä on käytetty myös postimerkeistä eroavia muotoja, jotka luetaan leimamerkeiksi. Näitä ovat pääsylippumalliset huviveroliput (1922–1981), elokuvaveroliput (1948–1994) ja matkustajaverolippu (1968). Myös peli­kortit olivat leimaverotuksen alaisia. Jokaisen korttipakan ruutuässä oli varustettava veroleimalla vuodesta 1842 alkaen. Vero kumottiin vasta 1. marraskuuta 1983. Tämän lisäksi avaamattoman pakan ympärille kiinnitettiin veronauha.
Leimamerkeiksi luetaan myös tupakan valmisteveron perinnässä käytetyt veronauhat. Vuoteen 1919 tupakkaa verotettiin tuontitulleilla, mutta vuodesta 1919 eteenpäin valmisteverolla. Veron perintä osoitettiin myyntipakkauksiin kiinnitetyillä veronauhoilla.
Leimamerkkien keräily luetaan osaksi filateliaa.
Lin Yih-Chih

Lin Yih-Chih on taiwanilainen 67,5 senttimetrin pituinen mies. Hän oli aikaisemmin Guinnessin ennätyskirjan mukaan lyhin mies.  Kirjailija ja yhteiskunnallinen aktivisti Lin kärsii synnynnäisestä Osteogenesis Imperfecta -luustonhaurastumistaudista.
Huhtikuussa 2005 Lin kertoi, että häntä on kiristetty uhkauksilla tuoda julkisuuteen kuvia, joissa hän harjoittaa itsetyydytystä muun muassa erilaisissa vammaisille tarkoitetuissa ryhmissä sekä internet-keskustelussa tapaamalleen naiselle lähetetyissä web-kamera-kuvissa. Lin kertoi tulleensa asian kanssa julkisuuteen varoittaakseen muita ihmisiä vaaroista, joita seksuaalisten kontaktien solmiminen internetissä voi saada aikaan.
Leikkiä Luojan laitumilla

| Leikkiä Luojan laitumilla> At Play in the Fields of the Lord |
| --- | --- |

Ohjaaja:  Héctor Babenco
Käsikirjoittaja:   Héctor Babenco  Jean-Claude Carrière 
Perustuu:  Peter Matthiessenin romaaniin
Tuottaja:  Saul Zaentz
Säveltäjä:  Zbigniew Preisner
Kuvaaja:  Lauro Escorel
Leikkaaja:  William Anderson
Lavastaja:   Marlise Storchi  Antonio Vanzolini  Roberto Mainieri 
Valmistustiedot
Valmistusmaa:  Yhdysvallat
Tuotantoyhtiö:  Saul Zaentz Production Company
Levittäjä:  Universal Studios
Ensi-ilta:  1991, Suomessa 1992
Kesto:  187 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Leikkiä Luojan laitumilla (At Play in the Fields of the Lord) on Héctor Babencon ohjaama yhdysvaltalainen draamaelokuva vuodelta 1991. Amazonin viidakon lähetyssaarnaajista kertovan elokuvan päärooleissa näyttelevät Tom Berenger, John Lithgow, Daryl Hannah, Aidan Quinn, Kathy Bates ja Tom Waits. Quinnin ja Batesin esittämän avioparin pientä poikaa esittää suomalainen Niilo Kivirinta. Elokuva perustuu Peter Matthiessenin romaaniin vuodelta 1965, josta käsikirjoituksen sovitti ohjaajan kanssa Jean-Claude Carrière.
Juoni

Kaksi rähjäistä amerikkalaista miestä (Waits ja Berenger) tekevät lentokoneellaan pakkolaskun pieneen viidakkokylään, josta he löytävät maanmiehiään, lähetyssaarnaajaperheen (Lithgow ja Hannah). He alkavat liehakoida kaunista vaimoa. Pian lähistölle tulee toinenkin amerikkalainen perhe lähetystyöhön (Quinn, Bates ja Kivirinta), selvästi toista ryhmää huonommin valmistautuneena. Amerikkalaisia vaivaavat taudit ja paikalliset alkuasukkaat, jotka eivät tiedä miten suhtautua taivaalta laskeutuviin muukalaisiin, jotka eivät pohjimmiltaan tunnu kunnioittavan heidän elämäntapaansa.
Vastaanotto

Elokuva sai eri puolilla maailmaa monenlaisia, enimmäkseen nihkeän myönteisiä arvosteluja. Suurella budjetilla tehty elokuva ei tuonut tarpeeksi lipputuloja ja jäi palkinnoitta. Babenco sai odottaa seitsemän vuotta ennen seuraavaa mahdollisuutta pitkän elokuvan ohjaamiseen.
Chicago Sun-Timesin Roger Ebert näkee elokuvan ennen kaikkea moraliteettina jokaisen oikeudesta uskoa omalla tavallaan. Hän kuitenkin sanoo, että ajatuksia ei tuputeta vaan ne tulevat ilmi epäsuorasti muun muassa kuvauksessa. Helsingin Sanomien Helena Ylänen säälii hyviä näyttelijöitä, jotka ovat joutuneet työskentelemään kankean ja hahmottoman käsikirjoituksen ja heiveröisen ohjauksen kanssa. Vain Quinnin ja Kivirinnan hahmot on hänestä näytelty ja ohjattu kiinnostavasti. Brasilialaisohjaaja suhtautuu Yläsen mielestä  sademetsiin ja niiden alkuperäisasukkaisiin elokuvassa kunnioittavasti, mutta käsikirjoitus pitää muut kuin valkoiset henkilöhahmot sivussa. Hänestä monia täysosumia tehnyt tuottaja Saul Zaentz (mm. Yksi lensi yli käenpesän, Olemisen sietämätön keveys ja Amadeus) on tällä kertaa pahasti epäonnistunut.
Lin Yu-chang

| Lin Yu-chang |
| --- | --- |

Kiinan tasavallan sisäministeri
 31. tammikuuta 2023–  
Edeltäjä:  Hua Ching-chun (vt.)
Demokraattisen edistyspuolueen vt. puheenjohtaja
 28. marraskuuta 2018 – 8. tammikuuta 2019  
Edeltäjä:  Tsai Ing-wen
Seuraaja:  Cho Jung-tai
Keelungin kaupunginjohtaja
 25. joulukuuta 2014 – 25. joulukuuta 2022  
Edeltäjä:  Chang Tong-rong
Seuraaja:  George Hsieh
Henkilötiedot
Syntynyt: 10. maaliskuuta 1971 (ikä 53) Ren-ai, Keelung, Taiwan
Kansalaisuus:  Kiinan tasavalta
Tiedot
Puolue:  Demokraattinen edistyspuolue
Lin Yu-chang (kiin.: 林右昌; pinyin: Lín Yòuchāng; s. 10. maaliskuuta 1971) on taiwanilainen demokraattisen edistyspuolueen poliitikko, joka on toiminut Kiinan tasavallan sisäministerinä vuodesta 2023 lähtien. Hän on aiemmin toiminut Keelungin kaupunginjohtajana sekä puolueensa vt. puheenjohtajana.
Lin on opiskellut maisema-arkkitehtuuria Kiinalaisen kulttuurin yliopistossa ja suorittanut arkkitehtuurin maisterintutkinnon Kansallisessa Taiwanin yliopistossa. Vuonna 2009 Lin oli ehdolla Keelungin kaupunginjohtajaksi; hän sai vaalissa 42,08 prosenttia äänistä ja hävisi Kuomintangin Chang Tong-rongille.  Vuonna 2012 hän pyrki Kiinan tasavallan parlamenttiin Keelungin kaupungin 1. vaalipiiristä; hän sai vaalissa 40,17 prosenttia äänistä ja hävisi Kuomintangin George Hsieh’lle. Vuoden 2014 paikallisvaaleissa hänet valittiin Keelungin kaupunginjohtajaksi 53,15 prosentin ääniosuudella. Vuonna 2018 hänet valittiin jatkokaudelle 54,13 prosentin ääniosuudella. Samana vuonna hänet valittiin demokraattisen edistyspuolueen vt. puheenjohtajaksi.
Tammikuussa 2023 Lin nimitettiin Chen Chien-jenin hallitukseen sisäministeriksi.
Limerickin kreivikunta

| Limerickin kreivikunta County Limerick Contae Luimnigh |
| --- | --- |

 Vaakuna
 Kreivikunnan sijainti Irlannissa
Valtio:  Irlanti
Provinssi:  Munster
Hallinto:  
 – hallinnollinen keskus:  Limerick
Pinta-ala:  2 683,04 km²
Väkiluku (2016):  195 175
 – väestötiheys:  72,7 as./km²
Lyhenteet:  
 – rekisterikilven tunnus:  L
 – ISO 3166:  IE-LK
 
Kreivikunnan internetsivut
Limerickin kreivikunta (engl. County Limerick, iiriksi Contae Luimnigh) on Irlannin kreivikunta Munsterin historiallisessa provinssissa maan lounaisosassa. Sen pääkaupunki ja suurin kaupunki on Limerick. Kreivikunnassa on arviolta 195 175 asukasta (vuonna 2016) ja sen pinta-ala on 2 683,04 neliökilometriä.
Limerickin kreivikunta rajoittuu pohjoisessa Claren kreivikuntaan, etelässä Corkin kreivikuntaan, lännessä Kerryn kreivikuntaan ja idässä Tipperaryn kreivikuntaan. Shannonjoki virtaa Limerickin kaupungin läpi Atlantin valtamereen.
Aiheesta muualla

Kuvia tai muita tiedostoja aiheesta Limerickin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Lapinhilvet

| Lapinhilvet |
| --- | --- |
 Lapinhilpi (Arctagrostis latifolia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lapinhilvet Arctagrostis  Griseb.
Katso myös
   Lapinhilvet Wikispeciesissä   Lapinhilvet Commonsissa 
Infobox OKNimi-testi OK: 
Lapinhilvet (Arctagrostis) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi nykyisin vain kaksi lajia.
Lapinhilpeä (Arctagrostis latifolia) tavataan Suomessa Lapissa muutamin paikoin.
Lajeja

Arctagrostis arundinacea
Arctagrostis latifolia – lapinhilpi
Aiheesta muualla

Suomen Lajitietokeskus: Lapinhilvet (Arctagrostis)
ITIS: Arctagrostis (englanniksi)
United States Department of Agriculture (USDA): Arctagrostis (englanniksi)
Limeira

| Limeira |
| --- | --- |
 Limeiran taivaanrantaa
 lippu:  vaakuna
 Limeira
 Koordinaatit: 22°33′54″S, 47°24′7″W 
Valtio:  Brasilia
Osavaltio:  São Paulo
Suuralue:  Campinas
Ala-alue:  Limeira
Pinta-ala:  
 – Kokonaispinta-ala:  581 km²
Korkeus:  588 m
Väkiluku (2018):  303 682
 – Väestötiheys:  522,7 as./km²
 
 www.limeira.sp.leg.br 
Infobox OKVirheellinen NIMI-arvo: 
Limeira on kaupunki Brasiliassa, joka sijaitsee São Paulon osavaltion itäosassa. Limeiran asukasluku on 303 682 (vuonna 2018). Tatujoki virtaa Limeiran läpi.
Limeira oli aikoinaan merkittävä kahvinviljelyn keskus. Kaupungin ympäristössä tuotettiin myös huomattavan paljon sitrushedelmiä, minkä vuoksi Limeiraa kutsuttiin Brasilian appelsiinipääkaupungiksi.[lähde? ] Nykyään tärkein viljelykasvi on kuitenkin sokeriruoko, josta jalostetaan etanolia. Kahvin ja sitrushedelmien lisäksi alueella viljellään myös puuvillaa. Limeirassa on lisäksi paperiteollisuutta.
Aiheesta muualla

Kuvia tai muita tiedostoja aiheesta Limeira Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Limeira
Käännös suomeksi
La Línea de la Concepción

| La Línea de la Concepción |
| --- | --- |
 Näkymä La Línea de la Concepcióniin Gibraltarilta.
 lippu:  vaakuna
 La Línea de la Concepciónin sijainti Cádizin maakunnassa.
 La Línea de la Concepción
 Koordinaatit: 36°10′N, 5°20′W 
Valtio:  Espanja
Itsehallintoalue:  Andalusia
Maakunta:  Cádiz
Comarca:  Campo de Gibraltar
Perustettu:  1870
Hallinto:  
 – Asutustyyppi:  Kaupunki
 – Pormestari:  José Juan Franco Rodríguez
Pinta-ala:  
 – Kokonaispinta-ala:  19,27 km²
Korkeus:  5 m
Väkiluku (1.1.2016):  63 278
 – Väestötiheys:  3300 as./km²
Aikavyöhyke:  UTC+1
 – Kesäaika:  UTC+2
Postinumero:  11300
 
 www.lalinea.es 
Infobox OKVirheellinen NIMI-arvo: 
La Línea de la Concepción (yleensä vain La Línea) on kaupunki Campo de Gibraltarin comarcassa Cádizin maakunnassa Andalusian itsehallintoalueella Espanjassa. Kaupungin pinta-ala on 19,27 neliökilometriä ja asukkaita siellä on 63 278 (2016). Väestötiheys on noin 3300 asukasta neliökilometrillä.
Kaupunki sijaitsee Gibraltarinlahden rannalla, San Roquen kaupungin ja Britannian hallinnassa olevan merentakaisen alueen, Gibraltarin välissä.
Kaupungissa käsitellään vihanneksia ja hedelmiä, jotka sitten myydään Gibraltarilla. Lisäksi kaupungissa valmistetaan muun muassa likööriä ja korkkia. La Línea de la Concepciónissa sijaitsee kansallinen sotilastukikohta.
Kaupungin nimi juontuu sanasta "línea", joka tarkoittaa "linjaa" eli rajalinjaa, joka erottaa Espanjan Gibraltarista.
Väkiluvun kehitys

| Vuosi | Väkiluku |
| --- | --- |
1999: 59 828
2000: 59 993
2001: 60 565
2002: 60 951
2003: 61 892
2004: 61 875
2005: 62 682
2007: 63 026
Lähde: INE (espanjaksi)
Kuvia

Kaupungintalo
Plaza de la Iglesia de la Inmaculada
Museo del Istmo
Conservatorio Profesional de Música Muñoz Molleda (vas.)
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (espanjaksi)
Anti-Nowhere League

Anti-Nowhere League
Anti-Nowhere League on englantilainen, vuonna 1980 perustettu punk-yhtye. Yhtyeen perustajajäsenet olivat vokalisti Nick Culmer alias Animal, kitaristi Chris Exall alias Magoo, basisti Baggy Elvy ja rumpali Tony Shaw alias Bones.
Diskografia > Studioalbumit

We Are...The League (1982)
The Perfect Crime (1987)
Scum (1997)
Out of Control (2000)
Kings and Queens (2005)
Pig Iron (2006)
The Road to Rampton (2007)
We Are...The League...Un-cut (2014)
The Cage (2016)
League Style (Loosen Up Volume 1) (2017)
Diskografia > Singlet ja EP:t

”Streets of London” (1981)
Anti-Nowhere League EP (1981)
”I Hate People” (1982)
”Woman” (1982)
”World War III” (1982)
”For You” (1982)
”Out On the Wasteland” (1984)
”Crime” (1987)
”Fuck Around the Clock” (1989)
Pig Iron EP (1996)
Diskografia > Livealbumit

Live in Yugoslavia (1983)
Live and Loud (1989)
The Horse Is Dead (1996; uudelleenjulkaistu osana Antologia-kokoelmaa ja livenä nimellä So What?)
Return to Yugoslavia (1998)
Live: So What? (1999; uudelleenjulkaisu levystä The Horse Is Dead)
Live Animals (2002; kokooma levyistä Live in Yugoslavia ja Live and Loud)
Aiheesta muualla

Kuvia tai muita tiedostoja aiheesta Anti-Nowhere League Wikimedia Commonsissa
Lin Zhongzai

| Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Maa:   Kiina> Miesten ammunta. |
| --- | --- | --- | --- |
|  Kultaa | Zagreb 2006 | 10 m ilmapistooli, joukkue |  |
|  Kultaa | Zagreb 2006 | 50 m pistooli, joukkue |  |
Lin Zhongzai (s. 29. elokuuta 1981) on kiinalainen pistooliampuja.
Lin Zhongzai voitti MM-kilpailuissa Zagrebissa 2006 kaksi joukkuekultaa 10 m ilmapistoolissa ja 50 m pistoolissa. Henkilökohtaisissa kilpailuissa hän oli 10 m ilmapistoolissa 7. tuloksella 679,6 (582+97,6) ja 50 m pistoolissa 33. tuloksella 551.
Olympialaisissa Pekingissä 2008 Lin oli 50 m pistoolissa 15. tuloksella 555. Hän jäi finaalipaikasta neljän pisteen päähän.